KCE วอลุ่มแน่น-บวก3% ลุ้นกำไรไตรมาส 4/63-ปี 64 โดดเด่น แนะซื้อเป้า 62 บ.
KCE วอลุ่มแน่น-บวก3% ลุ้นกำไรไตรมาส 4/63-ปี 64 โดดเด่น แนะซื้อเป้า 62 บ.
25 ม.ค. 2564

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.24 น. อยู่ที่ระดับ 56.25 บาท บวก 1.75บาท หรือ 3.21% ด้วยมูลค่าซื้อขาย 669.85 ล้านบาท

บล.ดีบีเอส วิคเคอร์ส ระบุในบทวิเคราะห์ว่า  KCE กำไรไตรมาส4/63-ปี 64 โดดเด่น คาดกำไรหลักไตรมาส 4/2563 เป็น 390 ล้านบาท โตแกร่ง +83% เทียบช่วงเดียวกันของปีก่อน และ +117% เทียบไตรมาสก่อนหน้า เพราะการเติบโตของรายได้สูงและอัตรากำไรขั้นต้นเพิ่ม แนวโน้มระยะกลาง-ยาวยังไปได้ดี จากอุปสงค์ชิ้นส่วนอิเลคทรอนิกส์ในรถยนต์ที่เพิ่มขึ้น ทั้งนี้ในปี 64 คาดว่า KCE จะมีการเติบโตของกำไรสุทธิแข็งแกร่งที่สุดในอุตสาหกรรม โดยประมาณการไว้ที่ +72% และคาดว่าจะขยายตัวต่อ +22% ในปี 65 ให้ราคาพื้นฐาน 62 บาท ด้วย PEG 0.5 เท่า